มีประจำเดือนช่วง 13 มกราคม เป็นปกติ แล้วช่วงวันที่ 26-27 หลังมีเพศสัมพันธ์ มีเลือดสีน้ำตาลเข้มออกมา การมีเพศสัมพันธ์ ทุกครั้งใส่ถุงยางอนามัย เมื่อใกล้เสร็จเอาออกมาหลั่งข้างนอก อยากสอบถามว่า มีความผิดปกติอะไรไหมครับ แล้วมีโอกาสตั้งท้องไหมครับ
สวัสดีค่ะ เลือดสีน้ำตาลเข้มที่ออกมานั้น อาจเป็น1.เป็นเลือดประจำเดือนเก่าของรอบเดือนที่แล้ว ที่ยังคงค้างอยู่ในช่องคลอด ซึ่งการมีเพศสัมพันธ์อาจเป็นการทำให้เลือดเก่าที่ค้างไหลออกมา2. เป็นเลือดออกช่วงไข่ตกเนื่องจากอยู่ในช่วงกึ่งกลางของรอบเดือนพอดี แต่หากเป็นเลือดออกช่วงไข่ตก จะมีปริมาณเพียงเล็กน้อย และเป็นเพียงแค่ 1 วัน3.เป็นเลือดไหลจากช่องคลอดที่ผิดปกติจากสาเหตุต่างๆ เช่น ผลข้างเคียงจากการใช้ยาคุมกำเนิดชนิดต่างๆ มดลูกอักเสบ มีติ่งเนื้อในโพรงมดลูก เยื่อบุโพรงมดลูกหนาตัวมะเร็งปากมดลูกมะเร็งเยื่อบุโพรงมดลูก เป็นต้นสำหรับเลือดล้างหน้าเด็ก มักจะเกิดขึ้นหลังจากมีการปฏิสนธิ (หรือวันที่มีเพศสัมพันธ์ในช่วงไข่ตก) ไปแล้วประมาณ 6-12 วัน เลือดที่ออกหลังมีเพศสัมพันธ์ทันทีจึงไม่ใช่เลือดล้างหน้าเด็กค่ะ อีกทั้งเลือดล้างหน้าเด็กจะมีปริมาณเพียงเล็กน้อย สีจะออกแดงจางๆ และเลือดจะออกเพียงแค่ 1-2 วันสำหรับการใช้การคุมกำเนิดด้วยการใส่ถุงยางอนามัยร่วมกับการหลั่งนอก ถือว่ามีโอกาสที่ทำให้เกิดการตั้งครรภ์น้อยค่ะแนะนำให้สังเกตเลือดที่ออกไปก่อนค่ะ หากมีปริมาณเล็กน้อยและเป็นอยู่เพียงไม่กี่วัน อาจเป็นเลือดประจำเดือนเก่าดังกล่าวไปได้ค่ะ แต่หากยังคงออกกะปริดกะปรอยอยู่เรื่อยๆประจำเดือนมาผิดปกติหรือมีอาการปวดท้องน้อย ตกขาวผิดปกติ ควรไปพบสูติ-นรีแพทย์เพื่อตรวจหาสาเหตุค่ะ